A Seriya. 7 ta gol urilgan o‘yinda “Napoli” “Latsio”ni yengdi, Insinyedan dubl. “Roma” “Atalanta” bilan durang o‘ynadi

Futbol bo‘yicha Italiya A Seriyasining 32-turidan o‘rin olgan ikki o‘yin 22-aprel, payshanba kuni bo‘lib o‘tdi.

“Roma” o‘z maydonida “Atalanta” bilan bahs yuritdi va 1:1 hisobidagi durangga imzo chekdi. Bergamoliklarning goliga Ruslan Malinovskiy mualliflik qilgan bo‘lsa, Rim klubidan Brayan Kristante o‘z hisobiga gol yozdirib qo‘ydi.

Umumiy hisobda 7 ta gol urilgan o‘yinda “Napoli” “Latsio”dan ustun keldi. Neapolliklar safida Lorenso Insinye (dubl), Matteo Politano, Dris Mertens va Viktor Osimhen mualliflik qildi. “Latsio”ning gollari esa Chiro Immobile va Sergey Milinkovich-Savichning hisobiga yozildi.

Ushbu g‘alabadan keyin “Napoli” 63 ochko bilan 5-o‘rinda bormoqda. “Latsio” (58) 6-pog‘onadan joy olgan. “Roma” (55) 7-o‘rinda borayotgan bo‘lsa, “Atalanta” (65) esa 4-o‘rinni band etgan.
A Seriya
32-tur bahsi
22-aprel, payshanba
Gollar: 0:1 – 26 Malinovskiy, 1:1 – 75 Kristante.
“Roma”: Lopes, Karsdorp, Manchini, Rojer, Kalafyori (Bruno Peres, 46), Vilyar (Karles Peres, 76), Kristante, Mxitaryan (Mayoral, 86), Veretu, Pellegrini, Jeko.
“Atalanta”: Gollini, Gozens, Gimshiti, Palomino, Mele, Ilichich (Muriel, 59), Froyler, Malinovskiy (Pashalich, 59), de Ron, Romero, Sapata (Toloi, 73).
Ogohlantirishlar: Kalafyori (31), Vilyar (47), Gozens (52), Rojer (90).
Chetlatish: Gozens (69), Rojer (90).
Gollar: 1:0 – 7, penalti Insinye, 2:0 – 12 Politano, 3:0 – 53 Insinye, 4:0 – 65 Mertens, 4:1 – 70 Immobile, 4:2 – 74 Milinkovich-Savich, 5:2 – 80 Osimhen.
“Napoli”: Meret, Kulibali, di Lorenso, Manolas (Rrahmani, 71), Hyusay, Fabian Ruis, Zelinski (Elmaz, 82), Politano (Losano, 71), Bakayoko (Lobotka, 89), Insinye, Mertens (Osimhen, 72).
“Latsio” Reyna, Lassari, Radu, Acherbi, Marushich, Luis Alberto (Pereyra, 64), Fares (Lulich, 65), Leyva (Kataldi, 58), Milinkovich-Savich (Akpa-Akpro, 83), Korrea, Immobile (Muriki, 83).
Ogohlantirishlar: Milinkovich-Savich (6), Manolas (15), Leyva (29), Fabian Ruis (42), Mertens (45), Immobile (48), di Lorenso (73), Pereyra (75).